**Javna agencija za knjigo Republike Slovenije** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11 in 111/13, 68/16, 61/17 in 21/18 – ZnOrg, 3/22 – ZDeb in 105/22 – ZZNŠPP), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni razpis za sofinanciranje literarne kritike v spletnih medijih s področja kulture za leto 2025**

**(v nadaljevanju: JR7-KRITIKA-SM-2025)**

1. **Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana.

1. **Predmet in cilji javnega razpisa**

Predmet javnega razpisa je:

* **Sofinanciranje literarnih kritik v spletnih medijih s področja kulture:** sofinanciranje kulturnih projektov literarne kritike aktualne izvirne in prevodne knjižne produkcije za odrasle, mladino in otroke v spletnih medijih s področja kulture.

JAK bo kulturne projekte v letu 2025 podprla v skladu z naslednjimi dolgoročnimi cilji:

* pospeševanje nastajanja in objavljanja kakovostnih literarno-kritiških vsebin v slovenskem jeziku v spletnih medijih s področja kulture;
* uveljavljanje in promocija kakovostnih izvirnih in prevodnih knjižnih del ter literarne kritike;
* podpora delovanju slovenskih spletnih medijev s področja kulture in literarnim kritikom;
* promocija in uveljavljanje del slovenskih avtorjev

V razpisu uporabljeni in zapisani izrazi v slovnični obliki za moški spol se uporabljajo kot nevtralni.

1. **Obdobje sofinanciranja, okvirna vrednost javnega razpisa, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Okvirna vrednost razpoložljivih sredstev za izvedbo javnega razpisa znaša 65.000,00 EUR.

Sofinancirani kulturni projekti morajo biti javno dostopni najkasneje do 31. januarja 2026.

Na tem javnem razpisu izbrani prijavitelji bodo dodeljena sredstva prejeli za sofinanciranje kulturnega projekta, izvedenega v letu 2025. Sredstva, dodeljena v okviru tega razpisa, morajo biti porabljena v letu 2025 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe tega javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o sofinanciranju za leto 2025 ter o višini dodeljenih sredstev za kulturne projekte, sprejete v sofinanciranje.

Če JAK na podlagi rednega ali izrednega nadzora sofinanciranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški kulturnega projekta razlikujejo od navedenih v prijavni dokumentaciji oziroma sklenjeni pogodbi o sofinanciranju kulturnega projekta, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine sofinanciranje na tem javnem razpisu izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju kulturnih projektov oziroma spremeni ali prekine že sklenjene pogodbe o sofinanciranju kulturnih projektov.

Če se poveča obseg sredstev JAK, namenjenih javnim razpisom in pozivom, lahko JAK v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbi projektov ali pa odobri financiranje projektov, ki so bili uvrščeni na rezervno listo.

Vsa tveganja pri izvajanju kulturnega projekta pred izdajo odločbe in podpisom pogodbe o sofinanciranju izbranega kulturnega projekta nosi njegov izvajalec.

1. **Višina sofinanciranja in upravičeni stroški**

**Višina sofinanciranja:**

JAK bo izbranim izvajalcem sofinancirala upravičene stroške kulturnega projekta literarne kritike v spletnem mediju do višine največ 16.000,00 EUR.

Prijavitelj mora pri načrtovanju in izvedbi projekta literarne kritike v spletnem mediju upoštevati izhodiščni honorar za literarno kritiko 180,00 EUR bruto.

**Upravičeni stroški:**

Upravičeni stroški kulturnega projekta so stroški, nastali pri aktivnostih, ki so povezane s projektom, sprejetim v sofinanciranje, so v skladu s predmetom in namenom razpisa, opredeljeni v prijavi prijavitelja, skladni z načeli dobrega finančnega poslovanja, zlasti glede cenovne primernosti in stroškovne učinkovitosti, dejansko nastali, so prepoznavni in preverljivi, podprti z izvirnimi verodostojnimi dokazili ter niso in ne bodo financirani iz drugih virov.

JAK sofinancira le upravičene stroške, ki so nastali od 1. 1. 2025 dalje.

Med upravičene stroške sodijo stroški, ki so neposredno in dokazljivo povezani z izvedbo prijavljenega kulturnega projekta.

Kot upravičeni stroški se priznajo vrednosti stroškov, izkazane na računu ali drugi ustrezni računovodski listini, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 13/11 – uradno prečiščeno besedilo, 18/11, [78/11](https://www.uradni-list.si/glasilo-uradni-list-rs/vsebina/2011-01-3294), 38/12, [83/12](https://www.uradni-list.si/glasilo-uradni-list-rs/vsebina/2012-01-3288), [86/14](https://www.uradni-list.si/glasilo-uradni-list-rs/vsebina/2014-01-3486), 90/15, 77/18, [59/19](https://www.uradni-list.si/glasilo-uradni-list-rs/vsebina/2019-01-2612), [72/19](https://www.uradni-list.si/glasilo-uradni-list-rs/vsebina/2019-01-3208), 196/21 – ZDOsk, [3/22](https://www.uradni-list.si/glasilo-uradni-list-rs/vsebina/2022-01-0015), [29/22](https://www.uradni-list.si/glasilo-uradni-list-rs/vsebina/2022-01-0554) – ZUOPDCE, [40/23](https://www.uradni-list.si/glasilo-uradni-list-rs/vsebina/2023-01-1127) – ZDavPR-B, [122/23](https://www.uradni-list.si/glasilo-uradni-list-rs/vsebina/2023-01-3589) in [104/24](https://www.uradni-list.si/glasilo-uradni-list-rs/vsebina/2024-01-3310)).

Kot dokazila o nastanku upravičenega stroška je pri stroških avtorskega dela potrebno priložiti seznam in kopije sklenjenih avtorskih ali drugih pogodb. Kot potrdila o izvedenih plačilih pri stroških zaposlenih štejejo izpiski bančnih računov, iz katerih so razvidna nakazila plač zaposlenim, ter plačila davkov in prispevkov oziroma potrdilo Davčne uprave RS, da so plačani vsi davki in druge obvezne dajatve. Pri stroških drugih storitev, ki so neposredno povezani z izvedbo projekta, kot potrdila o izvedenih plačilih štejejo izpiski bančnih računov, iz katerih so razvidna plačila računov in nakazila avtorskih honorarjev skupaj z davki in prispevki ter druga ustrezna potrdila o izvedenih plačilih.

Za vsak strošek, pri katerem JAK ob pregledu zahtevka za izplačilo ne najde neposredne povezave med nastankom stroška in izvedbo projekta, oziroma če ugotovi, da nastali strošek ni povezan z izvedbo prijavljenega projekta, ne glede na to, ali ta dejansko obstaja, lahko JAK od prejemnika sredstev zahteva dodatna pojasnila ali izjave, ki dokazujejo nastanek stroška za izvedbo projekta.

**Upravičeni stroški so:**

* sklop A: stroški avtorskega dela (avtorji literarnih kritik, lektorji, ilustratorji, fotografi idr.);
* sklop B: stroški uredniškega dela (za urednika/-e prijavljenega projekta literarnih kritik v spletnem mediju največ 50 % upravičenih stroškov projekta);
* splošni stroški delovanja (največ 20 % upravičenih stroškov projekta).

Med upravičene stroške ne sodi nakup osnovne in programske opreme.

Za tiste stroške, ki so predmet sofinanciranja in jih prijavitelj pri JAK uveljavlja kot upravičene stroške, prijavitelj ne sme prejeti sredstev drugih javnih financerjev (velja prepoved dvojnega financiranja).

1. **Pogoji za sodelovanje na javnem razpisu**

Prijavitelji na javnem razpisu JR7-KRITIKA-SM-2025 morajo izpolnjevati naslednje pogoje:

* da so pravna oseba zasebnega prava, najmanj eno (1) leto registrirana za opravljanje kulturne ali založniške dejavnosti v Sloveniji ali zamejstvu;
* da so na dan objave razpisa vpisani v razvid medijev pri Ministrstvu za kulturo RS;
* da je spletni medij primarno namenjen objavljanju vsebin s področja kulture;
* da imajo poravnane pogodbene obveznosti do JAK na razpisu JR7-KRITIKA-SM-2024;
* da dovoljujejo objavo osebnih podatkov z namenom objave rezultatov razpisa na spletni strani JAK RS, skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP, 23/14, 50/14, 19/15 – odl. US,102/15 in 7/18 in 141/22) in Zakonom o varstvu osebnih podatkov (Uradni list RS, št. 163/22);
* da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11–UPB, 158/20, 3/22 – ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri);
* da je iz javno dostopnih evidenc AJPES in spletnega servisa Gvin.com <http://www.bisnode.si/produkt/gvin/> razvidno, da na dan oddaje vloge (ki je popolna) poslujejo brez blokiranega tekočega računa;
* da niso v postopku prisilne poravnave, stečaja ali prisilnega prenehanja;
* da prijavitelji za tiste stroške, ki so predmet sofinanciranja in jih pri JAK uveljavljajo kot upravičene stroške, niso prejeli sredstev drugih financerjev;
* da na razpis ne prijavljajo projektov, za katere so že pridobili sredstva iz drugih javnih virov v višini najmanj 50 % od celotne vrednosti projekta;
* da ne prijavljajo projektov v spletnih medijih, ki vsebinsko primarno sodijo na področje izobraževanja, športa, znanosti ali zabave, ali vsebin, ki zadevajo dnevno-informativne teme;
* da se z istim kulturnim projektom na javni razpis prijavljajo samo enkrat;
* da za isti kulturni projekt na javni razpis poda vlogo le en prijavitelj;
* da prijavljajo kulturni projekt, ki vsebuje literarne kritike aktualne izvirne in prevodne knjižne produkcije za odrasle, mladino in otroke;
* da je prijavljeni kulturni projekt sestavljen iz najmanj osmih (8) literarnih kritik;
* da je zaprošeni najvišji znesek sofinanciranja upravičenih stroškov kulturnega projekta 16.000,00 EUR;
* prijavljeni kulturni projekt mora biti finančno uravnotežen, kar pomeni, da morajo biti prihodki in odhodki prijavljenega kulturnega projekta enaki.

1. **Kriteriji in merila za ocenjevanje prijav**

|  |  |  |
| --- | --- | --- |
|  | **Kriteriji in merila** | **Možno št. točk** |
| 1. | Reference spletnega medija  (1 točka – šibke; 2–3 točke – dobre; 4 točke– prav dobre; 5 točk – odlične) | 5 |
| 2. | Reference urednika/-ov literarnih kritik v spletnem mediju  (1 točka – šibke; 2 točki – dobre; 3 točke – odlične) | 3 |
| 3. | Kakovost in prepoznavnost avtorja(ev) literarnih kritik  (do 5 točk – šibka; 6–8 točk – dobra; 9–10 točk – odlična) | 10 |
| 4. | Kakovost in struktura nabora knjižnih del, ki jih bo obravnavala literarna kritika (raznovrstnost obravnavanih tem glede na programsko usmerjenost medija) (do 5 točk – pomanjkljivo; 6–8 točk – dobro; 9–10 točk – odlično) | 10 |
| 5. | Obiskanost in vidnost spletnega medija – število dnevnih obiskov, dostopnost na različnih napravah, prilagojenost na mobilne naprave  (1 točka – nezadostna; 2 točki – dobra) | 2 |
|  | **Skupno število točk** | **30** |

1. **Pomen izrazov, uporaba kriterijev in meril ter določitev višine sofinanciranja**

Reference spletnega medija pomenijo vidnost in prepoznavnost spletnega medija in njegovih objav ter jasno programsko-vsebinsko usmeritev.

Pojem reference urednikov pomeni, da uredniki izkazujejo ustrezne kompetence, dosežke, ki zagotavljajo profesionalno realizacijo projekta, ter so prepoznavni na področju knjige. Pomeni tudi, da so izbrani skladno s strukturo in vsebinskim profilom spletnega medija.

Pojem kakovost in struktura nabora knjižnih del, ki so predmet literarne kritike, pomeni, da so knjižna dela izbrana skladno s profilom spletnega medija, da so pri izboru upoštevane aktualna produkcija del, nominacije in nagrade ter druge okoliščine recepcije knjižnih del.

Pojem kakovost in prepoznavnost avtorjev literarnih kritik pomeni, da so izbrani avtorji literarnih kritik, ki izkazujejo kontinuirano delovanje na tem področju, poglobljene in zahtevnejše kritike ter objavljajo tudi v drugih tiskanih in elektronskih medijih.

Obiskanost in vidnost spletnega medija pomeni, da so vsebine spletnega medija dostopne in prilagojene različnim napravam ter da je razvidna spletna analitika obiskanosti.

Najvišje možno število prejetih točk za projekt je 30. Najnižje število točk za sprejetje kulturnega projekta v sofinanciranje je 24 (spodnji točkovni prag).

Za sofinanciranje bodo izbrani kulturni projekti, ki bodo v postopku izbire po kriterijih javnega razpisa ocenjeni višje.

V primeru, da skupni znesek sofinanciranja kulturnih projektov, ki so presegli minimalni prag, preseže znesek razpisanih sredstev, bodo sredstva dodeljena kulturnim projektom, ki so pri ocenjevanju prejeli več točk, kulturni projekti, ki bodo dosegli minimalni prag točk, pa bodo uvrščeni na rezervno listo in sofinancirani v primeru odpovedi katerega od kulturnih projektov ali v primeru povišanja sredstev.

Višina odobrenih sredstev za kulturni projekt je odvisna od kakovosti, obsega in zahtevnosti projekta ter sredstev, ki so namenjena razpisu. Višina odobrenih sredstev ni neposredno povezana s seštevkom točk (točke se ne prevajajo v znesek sofinanciranja).

1. **Razpisni rok in način oddaje vlog**

Prijavitelji morajo vlogo oz. razpisne obrazce izpolniti s prijavo v spletno aplikacijo, ki je objavljena na naslovu [https://jakrs.e-razpisi.si](https://jakrs.e-razpisi.si/), povezava do nje pa tudi na naslovu <http://www.jakrs.si/javni-razpisi-in-pozivi/>, na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju in oddaji vloge v spletni aplikaciji morajo prijavitelji **vlogo natisniti in lastnoročno podpisati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oz. na obrazcu.

Prijavitelji morajo v celoti **izpolnjeno vlogo oddati v predpisanem roku v elektronski obliki in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana**.

Prijava je vložena pravočasno, če jo JAK prejme **v spletni aplikaciji in natisnjeni obliki**, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje poštne pošiljke.

Vlogo je potrebno oddati **v zaprti kuverti in na sprednji strani kuverte nalepiti obrazec s črtno kodo, ki ga ob tiskanju vloge določi spletna aplikacija**.

**Rok** za zbiranje vlog prične teči na dan objave javnega razpisa JR-KRITIKA-SM-2025 v Uradnem listu RS 14. 3. 2025 in na spletni strani JAK<https://jakrs.e-razpisi.si> ter **traja do** izteka zadnjega dne roka za oddajo vlog, ki je 17. 4. 2025**.**

1. **Plačilo tarife ob prijavi na javni razpis**

Prijavitelji so skladno z določbami Tarife o izvajanju storitev Javne agencije za knjigo RS (Uradni list RS, št. 4/13 in 50/14) ob prijavi dolžni k vlogi priložiti potrdilo o plačilu tarife v višini 25,00 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

1. **Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktorica JAK.

Če se prijavitelj na ta razpis prijavi s kulturnim projektom, ki vsebinsko ne izpolnjuje pogojev tega razpisa, in ga strokovna komisija ne more oceniti s kriteriji, navedenimi v razpisnem besedilu, se vloga zavrže kot vloga neupravičenega prijavitelja.

Vloge, ki ne bodo izpolnjene v celoti, na originalnih, datiranih in s strani zakonitega zastopnika podpisanih prijavnih obrazcih in ki ne bodo v celoti oddane tako v aplikaciji za prijavo vlog kot v fizični obliki oz. ne bodo izpolnjene v skladu z zahtevami dokumentacije tega javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih dopolnijo v roku petih (5) dni po prejetju poziva k dopolnitvi. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozne bodo štele vloge, ki ne bodo oddane v tiskani obliki in v aplikaciji za prijavo vlog, in sicer priporočeno po pošti in zaključene v aplikaciji za prijavo vlog do vključno 17. 4. 2025 oz. do tega dne ne bodo v poslovnem času oddane v glavni pisarni JAK. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih pogojev za posamezno razpisno področje, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju razpisnih pogojev in po že izdani odločbi o izboru kulturnega projekta spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju razpisnih pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

V primeru, da več prijaviteljev na ta razpis prijavi isti kulturni projekt v celoti ali delu, se vse vloge vseh prijaviteljev teh prijav zavržejo zaradi neizpolnjevanja razpisnih pogojev kot vloge neupravičenih oseb.

JAK prijavne dokumentacije in prilog ne bo vračala prijaviteljem.

Oddaja vloge pomeni, da se predlagatelj strinja z vsemi pogoji in kriteriji javnega razpisa JR-KRITIKA-SM-2025.

Pravočasne vloge in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločila direktorica JAK z odločbo o sofinanciranju posameznega kulturnega projekta.

Odpiranje vlog bo potekalo na JAK, Metelkova 2b, 1000 Ljubljana z začetkom dne 22. 4. 2025.

1. **Dokumentacija javnega razpisa**

Dokumentacija javnega razpisa obsega:

* besedilo javnega razpisa JR7-KRITIKA-SM-2025,
* prijavni obrazec OBR1-KRITIKA-SM,
* prijavni obrazec OBR2-KRITIKA-SM Finančna konstrukcija projekta.

Prijavitelji morajo predložiti v celoti izpolnjeno naslednjo dokumentacijo razpisa:

* prijavni obrazec OBR1-KRITIKA-SM-2025 Predstavitev projekta z izjavami prijavitelja,
* prijavni obrazec OBR2-KRITIKA-SM Finančna konstrukcija projekta,
* dokazilo o plačilu tarife JAK, skladno s Tarifo za izvajanje storitev Javne agencije za knjigo Republike Slovenije (UL RS, št. 4/13 in 50/14).

1. **Pristojni uslužbenec za dodatne informacije in pojasnila**

Informacije lahko dobite na spletni strani JAK www.jakrs.si, po telefonu vsak delavnik med 10. in 12. uro in po elektronski pošti pri pristojnemu svetovalcu:

Iztok Ilc, tel: 01 369 58 25, iztok.ilc@jakrs.si

Katja Stergar

direktorica Javne agencije za knjigo RS